โรคเมลิออยด์เป็นโรคอะไร พบได้บ่อยไหม และโอกาสการเสียชีวิตจากโรคนี้มีมากน้อยแค่ไหน
โรคเมลิออยด์ เป็นโรคติดเชื้อแบคทีเรียชื่อ Burkholderia pseudomallei (B. pseudomallei) พบได้บ่อยในภูมิประเทศเขตร้อนโดยเฉพาะเป็นโรคประจำถิ่นของเอเชียตะวันออกเฉียงใต้ที่รวมถึงประเทศไทยที่มีรายงานพบได้สูงสุดในภาคตะวันออกเฉียงเหนือ โรคนี้พบได้ทุกเพศทุกวัย แต่พบบ่อยในช่วงอายุ 30 - 40 ปี

โอกาสการเสียชีวิตจากโรคนี้ขึ้นอยู่กับความรุนแรงของโรค ชนิดอวัยวะที่ติดเชื้อ และการมีโรคประจำตัวที่ส่งผลให้ภูมิคุ้มกันต้านทานโรคต่ำ

สำหรับการติดเชื้อที่ปอด ปอดอักเสบ ปอดบวม หรือ ภาวะติดเชื้อในกระแสเลือด ถ้าไม่ได้รับการรักษาด้วยยาปฏิชีวนะ มีรายงานอัตราตาย ประมาณ 90 - 95 แต่ถ้าได้รับยาปฏิชีวนะและเชื้อตอบสนองดีต่อยาปฏิชีวนะ อัตราตายประมาณ 40 - 50
ส่วนในโรคเมลิออยด์แบบ ติดเชื้อที่ผิวหนังและหรือแบบเรื้อรัง ถ้าไม่ได้รับการรักษาด้วยยาปฏิชีวนะ โรคจะลุกลามเป็นการติดเชื้อที่ปอดและหรือภาวะติดเชื้อในกระแสเลือด แต่ถ้าได้การรักษาด้วยยาปฏิชีวนะและโรคตอบสนองดีต่อยา มีรายงานอัตราตายประมาณ 50
อย่างไรก็ตาม โรคเมลิออยด์ถึงแม้จะรักษาได้หายแล้ว แต่สามารถกลับมาติดโรคซ้ำได้เสมอ จากได้รับเชื้อซ้ำอีก หรือจากเชื้อที่ยังฝังตัวอยู่ในร่างกาย
อายุรศาสตร์ (อายุรศาสตร์) - Internal Medicine